Diari Oficial de la Generalitat Valenciana


Sumari del DOGV 8082, del 12-07-2017 (2017/5581)

RESOLUCIÓ de 17 de febrer de 2016, per la qual s'acorda declarar la caducitat de l'autorització ambiental integrada concedida per a la instal·lació d'una planta de biogàs a Todolella.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   8082

Data del DOGV
:   12-07-2017

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2017/5581


Data del document
:   17-02-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * empresa privada

RESOLUCIÓ de 17 de febrer de 2016, per la qual s'acorda declarar la caducitat de l'autorització ambiental integrada concedida per a la instal·lació d'una planta de biogàs a Todolella. [2017/5581]  
Vist l'expedient de referència incoat a instàncies de la mercantil Promociones Rurales de Biogás Els Ports SL, amb domicili social en carrer d'Enmig, núm. 52, 2n porta, a Castelló de la Plana, s'emet aquesta resolució, de conformitat amb els següents:  
  
Antecedents  
  
Primer. Amb data 5 de maig de 2011, per la representació de la mercantil Promociones Rurales de Biogas Els Ports, SL, amb CF I80230809 i domicili social a Castelló de la Plana, c/ Enmig, núm. 52, 2n, porta DC, és presentada en els serveis territorials de la llavors Conselleria de Medi Ambient, Aigua, Urbanisme i Habitatge de Castelló, sol·licitud d'autorització ambiental integrada per a la instal·lació d'una planta de biogàs a Todolella (Castelló), a ubicar en la partida Poble, polígon 3, parcel·la 94 i 95, d'acord amb el que s'indica en l'annex II de la Llei 2/2006, de 5 de maig, de prevenció de la contaminació i qualitat ambiental, (d'ara en avant LPCCA).  
S'acompanya certificat de compatibilitat urbanística de l'Ajuntament de Todolella (Castelló), de data 28 de juliol de 2010, de conformitat amb el que estableix l'article 26 de la LPCCA i l'article 25 del Decret 127/2006, de 15 de setembre, de Consell de la Generalitat Valenciana, que desenvolupa l'esmentada llei.  
Segon. En data 10 de maig de 2011, es comunica al Servei Territorial d'Urbanisme, de la Direcció Territorial de Castelló de la llavors Conselleria de Medi Ambient, Aigua, Urbanisme i Habitatge, l'inici de la tramitació de l'autorització ambiental integrada.  
En data 2 de juny de 2011, des d'aqueix servei comuniquen que a instàncies del titular de l'activitat s'havia sol·licitat la tramitació de la declaració d'interés comunitari, per la qual cosa s'havia admés a tràmit aquesta sol·licitud, començant la tramitació d'aquesta.  
Tercer. El 19 de maig de 2011 s'oficia requeriment al titular perquè aporte còpies de la documentació presentada en la seua sol·licitud, que és esmenada el 2 de juny de 2011.  
Quart. Una vegada admesa a tràmit la sol·licitud, la Conselleria remet l'expedient a totes les administracions públiques i òrgans de la Generalitat que han d'intervindre en la resolució de l'autorització ambiental integrada, a fi que informen sobre la suficiència de la documentació que s'adjunta a la sol·licitud, en el termini de 20 dies, de conformitat amb el que estableix l'article 27 de la LPCCA i l'article 26 del Decret 127/2006, de 15 de setembre, del Consell de la Generalitat Valenciana, que desenvolupa la Llei 2/2006 citada.  
Cinqué. Amb data 6 de març de 2012 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 28 de la LPCCA, publicant anunci en el Diari Oficial de la Comunitat Valenciana (núm. 6728).  
  
Durant aquest no es presenten al·legacions al projecte, en la Direcció Territorial de Castelló de la Conselleria d'Infraestructures, Territori i Medi Ambient.  
Des de l'Ajuntament de Todolella, s'emet certificat que assenyalant, que una vegada dirigida notificació als veïns immediats al lloc d'emplaçament de l'activitat, únicament han contestat des de la Confederació Hidrogràfica de l'Ebre, es remeten instruccions relatives a la legislació d'aigües que poguera afectar l'esmentada actuació, i seran remeses aquestes per al seu coneixement al promotor de l'activitat.  
  
Consten en l'expedient ambdós certificats de la informació pública.  
  
Sisé. Transcorregut el termini d'informació pública, es sol·licita l'informe previst en els articles 29 a 34 de la LPCCA, a les diferents administracions públiques i òrgans de la Generalitat consultats anteriorment perquè es pronuncien sobre l'adequació del projecte a tots aquells aspectes que siguen de la seua competència.  
Seté. Amb data 31 d'octubre de 2012, el director territorial d'Infraestructures, Territori i Medi Ambient de Castelló, adopta la resolució per la qual es concedeix a la mercantil Promociones Rurales de Biogas Els Ports, SL, l'autorització ambiental integrada per a la instal·lació d'una planta de biogàs, en el terme municipal de Todolella, i quedarà inscrita en el Registre General d'instal·lacions AAI de la Comunitat Valenciana amb el número 644lAA/CV.  
Aquesta resolució va ser notificada a l'empresa promotora i a la resta d'organismes informadors en data 9 de novembre de 2012, i serà publicada en el Diari Oficial de la Comunitat Valenciana número 6940, en data 10 de gener de 2013.  
Huité. Amb data 25 d'octubre de 2013 se sol·licita informació a l'Ajuntament de Todolella, sobre si l'empresa està en funcionament, i es contesta a aquest en data 24 de gener de 2014 que no s'han realitzat les obres de construcció de la planta i que no està en funcionament.  
  
Aquest informe es va remetre amb data 29 de gener de 2014 al Servei d'Inspecció Mediambiental de la Direcció General de Qualitat Ambiental de la Conselleria d'Infraestructures, Territori i Medi Ambient.  
Es comunica a inspecció en data 19 de novembre de 2014 que no s'ha sol·licitat s'inici d'activitat.  
Nové. Amb data 10 de gener de 2014, se li va recordar a la mercantil Promociones Rurales de Biogas Els Ports, SL, que, d'acord amb el que s'indica tant en la Resolució de 31 d'octubre de 2012, apartat quart del resolc, com en l'article 63 de la Llei 2/2006, de 5 de maig, de prevenció de la contaminació i qualitat ambiental, i l'article 68 del Decret 127/2006, de 15 de setembre, del Consell de la Generalitat Valenciana que desenvolupa a Llei 2/2006, és requisit previ a l'inici de qualsevol tipus d'activitat de la planta, l'obtenció de l'autorització d'inici d'activitat.  
Deu. Amb data 17 de novembre de 2015 s'emet proposta de caducitat per no presentar autorització d'inici, i es notifica a l'empresa promotora per mitjà de publicació en el BOE de data 18 de gener de 2016, se li concedeix un termini de 10 dies per a examinar la proposta i al·legar el que considere convenient als seus interessos.  
Onze. En data de hui no han presentat cap documentació.  
Als anteriors fets s'apliquen els següents  
  
Fonaments de dret  
  
Primer. D'acord amb l'article 20 de la LPCCA, les activitats que apareixen en els annexos I i II d'aquesta llei, estan subjectes a autorització ambiental integrada.  
La instal·lació de referència està inclosa en l'epígraf 5.1 de l'annex Il de la LPCCA: instal·lacions l'activitat principal de les quals siga la valorització de residus no perillosos o l'eliminació d'aquests residus en llocs diferents dels abocadors, d'una capacitat de més de 10 tones per dia.  
Segon. A la Comunitat Valenciana l'òrgan competent per a atorgar l'autorització ambiental integrada és la Conselleria d'Agricultura, Medi Ambient, Canvi Climàtic i Desenvolupament Rural, d'acord amb l'article 3.8 del text consolidat de la Llei 16/2002 i el Decret 103/2015, de 7 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat.  
  
D'altra banda, de conformitat amb allò que disposa l'article 24.1 de la Llei 2/2006, de 5 de maig esmentada, la competència per a la tramitació i resolució del procediment d'autorització ambiental integrada d'aquesta instal·lació per desenvolupar-se en ella activitats incloses en l'annex II de la Llei 2/2006, correspon a la Direcció Territorial de Castelló en l'àmbit territorial de la qual s'ubica l'activitat.  
Tercer. De l'article 61 de la LPCCA, es desprén que: «1. Les autoritzacions ambientals integrades caducaran en els supòsits següents:  
  
a) Quan l'activitat, instal·lació o projecte no comence a exercir-se o executar-se en el termini de tres anys, a partir de la data de l'atorgament de l'autorització, sempre que en aquesta no es fixe un termini superior.  
  
...4, La caducitat quan corresponga, serà declarada formalment per l'òrgan que haguera atorgat l'instrument d'intervenció ambiental corresponent, per mitjà de la instrucció del corresponent procediment administratiu, amb audiència al titular de l'autorització ambienta integrada o llicència d'activitat».  
Cosa que implica d'acord amb el que estableix l'article 60.2 a l'extinció dels efectes de l'autorització ambienta integrada concedida.  
  
Per l'anterior s'arriba a la següent resolució:  
  
Primer  
Declarar la caducitat de l'autorització ambiental integrada número 644/AA/CV concedida a la mercantil Promociones Rurales de Biogas Els Ports, SL, per a la instal·lació d'una planta de biogàs a Todolella (Castelló) per haver transcorregut un termini superior a tres anys des de la concessió de l'AAI citada sense haver obtingut l'autorització d'inici d'activitat i amb els efectes establits en l'article 60.2 de la Llei 2/2006, de 5 de maig, de prevenció de la contaminació i qualitat ambiental.  
  
  
Segon  
Aquesta resolució, no posa fi a la via administrativa, per la qual cosa es podrà presentar recurs d'alçada davant el director general del Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural en el termini d'un mes des del següent dia a la recepció de la seua notificació, d'acord amb el que disposa els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
  
Castelló de la Plana, 17 de febrer de 2016.- El director territorial: Antonio Luis García Sanz.